Nygård (Lenvik)

Nygård er en bydel i Finnsnes i Senja kommune i Troms. Bydelen ligger ved enden av Gisundbrua på fastlandssiden og huser om lag 350 personer. På Nygård har det vært tettbebyggelse siden 1950-tallet. Bydelen er kjent for sitt maritime miljø. Her ligger hovedkontoret til Refa Frøystad Group (tidl. Fiskernes Redskapsfabrikk), samt kjøpesenteret Refa Brygge. Det er også småbåthavn med gjestebrygge på Nygård. Ved småbåthavna ligger det nybygde boligkomplekset Sjøbu, med 18 leiligheter like ved vannkanten.
Nygård tilhører Finnsnes skolekrets. I Nygårdsveien, ovenfor Refakaia ligger Berglia barnehage, som er bydelens eneste.

Fylkesvei 86 følger Strandveien gjennom søndre Nygård og fortsetter over Gisundbrua. I brukrysset svinger Strandveien av fra fylkesvei 86 og følger fylkesvei 263 (Troms) gjennom nordre Nygård. Sistnevnte fortsetter videre nordover langs Gisundet mot Trollvik, Bjorelvnes og Tennskjær.

 Referanser 
Nygård på Norgeskart.no fra Statens kartverk, besøkt 11. mai 2025

Kategori:Bosetninger i Senja kommune